CELEX: 62014CN0220
Language: sk
Date: 2014-05-05 00:00:00
Title: Vec C-220/14 P: Odvolanie podané 5. mája 2014 : Ahmed Abdelaziz Ezz, Mohammed Fawzi Ali Ahmed, Khadiga Ahmed Ahmed Kamel Yassin, Shahinaz Abdel Azizabdel Wahab Al Naggar proti rozsudku Všeobecného súdu (tretia komora) z  27. februára 2014 vo veci T-256/11, Abdelaziz Ezz, Abla Mohammed Fawzi Ali Ahmed, Khadiga Ahmed Ahmed Kamel Yassin, Shahinaz Abdel Azizabdel Wahab Al Naggar/Rada Európskej únie

21.7.2014   
            
            
               SK
            
            
               Úradný vestník Európskej únie
            
            
               C 235/6
            
         Odvolanie podané 5. mája 2014: Ahmed Abdelaziz Ezz, Mohammed Fawzi Ali Ahmed, Khadiga Ahmed Ahmed Kamel Yassin, Shahinaz Abdel Azizabdel Wahab Al Naggar proti rozsudku Všeobecného súdu (tretia komora) z 27. februára 2014 vo veci T-256/11, Abdelaziz Ezz, Abla Mohammed Fawzi Ali Ahmed, Khadiga Ahmed Ahmed Kamel Yassin, Shahinaz Abdel Azizabdel Wahab Al Naggar/Rada Európskej únie
   (Vec C-220/14 P)
   2014/C 235/09
   Jazyk konania: angličtina
   
      Účastníci konania
   
   
      Odvolatelia: Ahmed Abdelazi Ezz, Mohammed Fawzi Ali Ahmed, Khadiga Ahmed Ahmed Kamel Yassin, Shahinaz Abdel Azizabdel Wahab Al Naggar (v zastúpení: I. Burton, J. Binns, Solicitors, J. Lewis QC, B. Kennelly, J. Pobjoy, Barristers)
   
      Ďalší účastník konania: Rada Európskej únie, Európska komisia
   
      Návrhy odvolateľov
   
   Odvolatelia navrhujú, aby Súdny dvor:
   
               —
            
            
               zrušil rozsudok Všeobecného súdu z 28. februára 2014 vo veci T-256/11,
            
         
               —
            
            
               zrušil rozhodnutie 2011/172/SZBP (1) z 21. marca 2011 a nariadenie č. 270/2011 (2) z 21. marca 2011 v rozsahu, v akom sa týkajú odvolateľov,
            
         
               —
            
            
               zaviazal Radu na náhradu trov odvolacieho konania aj konania pred Všeobecným súdom, a
            
         
               —
            
            
               prijal akékoľvek iné opatrenia, ktoré Všeobecný súd považuje za vhodné.
            
         
      Odvolacie dôvody a hlavné tvrdenia
   
   Dňa 20. mája 2011 odvolatelia podali na Všeobecný súd návrh na zrušenie rozhodnutia a nariadenia v rozsahu, v akom sa uplatňujú na žalobcov (ďalej len „žaloba“). Všeobecný súd zamietol túto žalobu. Odvolatelia tvrdia, že Všeobecný súd pritom vychádzal z nesprávneho právneho posúdenia z nasledujúcich dôvodov:
   
               1.
            
            
               Prvý dôvod: Všeobecný súd pochybil pri rozhodnutí, že rozhodnutie bolo zákonne prijaté na základe článku 29 ZEÚ.
            
         
               2.
            
            
               Druhý dôvod: Všeobecný súd pochybil pri rozhodnutí, že dôvody na uloženie reštriktívnych opatrení voči každému z odvolateľov sú opodstatnené a/alebo spĺňajú zákonné kritériá na zapísanie do zoznamu uvedené v článku 1 ods. 1 rozhodnutia a článku 2 ods. 1 nariadenia.
            
         
               3.
            
            
               Tretí dôvod: Všeobecný súd pochybil pri rozhodnutí, že Rada si splnila povinnosť odôvodnenia.
            
         
               4.
            
            
               Štvrtý dôvod: Všeobecný súd pochybil pri skúmaní žalobných dôvodov odvolateľov týkajúcich sa porušenia práva na obhajobu a práva na účinnú súdnu ochranu.
            
         
               5.
            
            
               Piaty dôvod: Všeobecný súd pochybil pri rozhodnutí, že zásahy do majetku žalobcov a/alebo ich slobody podnikania sú primerané.
            
         
               6.
            
            
               Šiesty dôvod: Všeobecný súd pochybil pri rozhodnutí, že Rada nevychádzala zo „zjavne nesprávneho posúdenia“.
            
         
      (1)  Ú. v. EÚ L 76, s. 63.
   
      (2)  Ú. v. EÚ L 76, s. 4.